《送玖儿北上并示琰儿 其二》
明代·黎民表

白石清泉未尽贫，蓬蒿今喜卜居新。不求絣絖千金技，又见腾居八尺身。

桑柘暂违南国暖，莺花深驻帝城春。衰迟未有酬恩处，跂尔追班入□□。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。